
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1345 

11ουλίου 1999 


ΑΠΟΦΑΣΕΙΣ 

Αριθ 07/ΔΤΑ/5116 

Έγκριση Οργανισμού Εσωτερικής Υπηρεσίας Δήμου 
Μεθάνων Ν. Αττικής. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 18 του Ν. 2539/97 «Συγκρό- 
τηση της Πρωτοβάθμιας Τοπ. Αυτ/σης». 

2. Τις διατάξεις του Ν. 2503/1997 Διοίκηση, Οργάνωση, 
Στελέχωση της Περ/ρειας, ρύθμιση θεμάτων για την Τοπ. 
Αυτ/ση και άλλες διατάξεις. 

3. Τις διατάξεις του Ν. 1586/86. 

4. Τις διατάξεις του Π.Δ. 37787 & 22/90. 

5. Τις διατάξεις του άρθρου 12 του Ν. 1188/81 όπως συ¬ 
μπληρώθηκαν με το άρθρο 26 του Ν. 1832/82 και αντικα- 
ταστάθηκαν με την παρ. 5 του άρθρου 8 του Ν. 2307/95. 

6. Τις διατάξεις των Ν. α) 2130/94, β) Ν. 2190/94 και 
2218/94. 

7. Την με αριθ, πρωτ. ΔΙ.ΚΠ.Ρ,/Φ.2/3210/1.4.86 εγκύκλιο 
Υπ. Προεδρίας της Κυβέρνησης και Γεν. διαταγή 59 αρ. 
πρωτ. 53560/6.8.86 ΥΠ.ΕΣ. 

8. Την με αριθμ. 42036/17.12.1998 εγκύκλιο του 
ΥΠ.ΕΣ.Δ.Δ.Α. σχετικά με την ψήφιση των Ο.Ε.Υ. των νέων 
ΟΤΑ που προέκυψαν από συνένωση σύμφωνα με τις δια¬ 
τάξεις του Ν. 2539/97. 

9. Την με αριθ. 2742/97 απόφαση του Γεν. Γραμματέα 
Περιφέρειας Ατπκής περί μεταβιβάσεως εξουσίας υπο¬ 
γραφής με εντολή του στον Προϊστάμενο της Δ'νσης Τοπ. 
Αυτ/σης και Δ/σης Ν. Πειραιά πράξεων των οποίων απαι¬ 
τείται δημοσίευση στην Εφημερίδα της Κυβερνήσεως. 

10. Την 29/1999 απόφαση Δημ. Συμβουλίου Μεθάνων 
περί ψηφίσεως του Οργανισμού Εσωτερικής Υπηρεσίας 
του Δήμου, αποφασίζουμε: 

Εγκρίνουμε την ψήφιση του Ο.Ε.Υ. του Δήμου Μεθάνων 
που έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
Άρθρο 1 

Τις υπηρεσίες του Δήμου συγκροτούν: 

1. Το ιδιαίτερο γραφείο του Δημάρχου 

2. Το Διοικητικό Τμήμα 

3. Το Οικονομικό Τμήμα 

4. Το Τμήμα Καθ/τα & Κήπων και το τμήμα 

5. Τεχν. Υπηρεσιών 


Άρθρο 2 

Οι υπηρεσιακές μονάδες του άρθρου 1 διαρθρώνονται 
ως εξής: 

Α. Το αυτοτελές Γραφείο Δημάρχου περιλαμβάνει 
α) Το γραφείο Τύπου και Δημοσίων Σχέσεων 
β) Το γραφείο ειδικών συμβούλων και συνεργατών, 
γ) Το γραφείο Αντιδημάρχων 
δ) Το γραφείο Προέδρου του Δημοτ. Συμβουλίου, 
ε) Το γραφείο Προγραμματισμού και Ανάπτυξης. 

Β. Τμήμα Διοικητικό 
α) Γραφείο Τακπκ. Προσωπικού 
β) Γραφείο Δημοτ. Κατ/σης, Ληξιαρχείου, Μ.Αρρένων, 
Πολ. Γάμων 

γ) Γ ραφείο Εξυπηρέτησης Πολίτη 

δ) Γ ραφείο Κοιν. Υπηρεσίας 

ε) Γραφείο Πρωτοκόλλου - Δ/αης, Αρχείου 

στ) Γ ραφείο Δημ.Συμβουλίου-Δημ,Επιτροπής 

η) Γραφείο Τουριστικών Δραστηριοτήτων 

ζ) Γ ραφείο Νεολαίας και άθλησης 

Γ) Τμήμα Οικονομικό 

α) Γ ραφείο εσόδων - φορολογίας, ανταποδ. τελών και 
καταστημάτων υγειονομικού Ενδιαφέροντος. 

β) Γραφείο λογιστηρίου-εκκαθάρισης δαπανών και 
προϋπολογισμού. 

γ) Γραφείο Μισθοδοσίας, Μηχανοργάνωσης ή μηχανο¬ 
γράφησης 

δ) Γραφείο Προμηθειών 

ε} Γ ραφείο Αποθήκης 

Δ) Τμήμα Καθ/τας και Κήπων 

α} Γ ραφείο Καθ/τας 

β) Γραφείο Κήπων 

γ) Γ ραφείο Υδρεύσεως 

δ) Γ ραφείο συνεργείων 

Ε) Τμήμα Τεχνικών Υπηρεσιών 

α) Γ ραφείο Οδοποιίας 

β) Γραφείο Αρχιτεκτονικό ή Οικοδ. Έργων 

γ) Γ ραφείο έργων ή Σχολ. Κτιρίων 

Άρθρο 3 

Οι θέσεις ολοκλήρου του προσωπικού του Δήμου διαρ¬ 
θρώνονται σε κατηγορίες, κλάδους και ειδικότητες ως 
παρακάτω: 

1, Προσωπικό ειδικών θέσεων 
α) 1 θέση ειδικού συνεργάτη 
β) 1 θέση ειδικού συμβούλου 

2. Μόνιμο προσωπικό 

α) Θέσεις Διοικητικού Προσωπικού 

Κατηγορία Π Ε 

Α. Κλάδος ΠΕ Διοικητικών 

1 θέση ΠΕΙ με βαθμό Δ-Α 

1 θέση ΠΕΙ Διοικητικό-Οικονομικό με βαθμό Δ-Α 

Β. Κλάδος ΔΕΙ Διοικητικού 

6 θέσεις με βαθμούς Δ-Α 

γ. Κλάδος ΔΕ30 συντηρητής αντλιοστασίων 

1 θέση με βαθμό Δ-Α 

δ. Κλάδος ΥΕ Κλητήρων - Θυρωρών 

1 θέση με βαθμό Ε-Β 

ε. Κλάδος ΔΕ38 Προσωπικού Η/Υ 

1 θέση με βαθμό Δ-Α 

στ. Κλάδος ΔΕ 15 Εισπρακτόρων 

1 θέση με βαθμό Δ-Α 

Β. θέσεις Τεχνικού Προσωπικού 

α) Κλάδος ΠΕΘ Τοπογράφων Μηχανικών 

1 θέση με βαθμό Δ-Α 

β) Κλάδος ΔΕ24 Ηλεκτρολόγων 

1 θέση με βαθμό Δ-Α 

γ) Κλάδος Τεχνικού και λοιπού προσωπικού 
3 θέσεις με βαθμό Δ-Α 
δ) Κλάδος ΔΕ29 Οδηγών 

2 θέσεις με βαθμό Δ-Α 

ε) Κλάδος ΥΕ 16 Εργατών Καθαριότητας 

3 θέσεις με βαθμό Ε-Β 

στ) Κλάδος ΥΕ16 Εργάτες Ύδρευσης 
2 θέσεις με βαθμό Ε-Β 

ζ) Κλάδος ΥΕ 16 Εργάτη καθαριότητας - Φύλακα 
1 θέση με βαθμό Ε-Β 

Άρθρο 4 

Προσωπικό με σχέση εργασίας ιδιωτικού δικαίου αορί¬ 
στου χρόνου που οι θέσεις κινούμενες μετατρέπονται σε 
θέσεις μονίμου προσωπικού (παρ.1 του άρθρου 63του Ν. 
2218/94). 

Βοηθητικό προσωπικό 

1 θέση εργάτη καθαριότητας η οποία κινούμενη μετα- 
τρέπεται σε θέση ΥΕ 16 εργατών καθαριότητας 

Άρθροδ 

Προσωπικό με σύμβαση εργασίας ιδιωτικού δικαίου 
ορισμένου χρόνου 18 (δέκα οκτώ) θέσεις διαφόρων ειδι¬ 
κοτήτων και αναλυτικά: 

6 εργάτες καθαριότητας 

1 Διοικητικό 

2 Οδηγοί 

1 Εργάτη Κήπων 

1 Εργάτη Οικοδόμο 

2 Εργάτες Ύδρευσης 

2 Εργάτες καθαρισμού ακτών 
1 Χειριστή μηχανημάτων έργων 

Άρθρο 6 

1. Για το διορισμό, τα καθήκοντα, την αστική ευθύνη τα 
δικαιώματα, τις μεταβολές, τις υπηρεσιακές καταστά¬ 
σεις, τα πειθαρχικά αδικήματα, ποινές, την λύση της 
υπαλληλικής σχέσης των μονίμων υπαλλήλων που προ- 
βλέπονται από τον παρόντα ΟΕΥ έχουν ισχύ οι διατάξεις 
των Ν. 1188/81 όπως ισχύουν σήμερα. 


2. Γιατο προσωπικό με σχέση εργασίας ιδιωτικού δικαί¬ 
ου αορίστου χρόνου έχουν εφαρμογή οι διατάξεις του 
Π.Δ. 410/88 όπως ισχύουν σήμερα. 

Άρθρο7 

Τα απαιτούμενα τυπικά προσόντα κατά κατηγορία και 
κλάδο είναι αυτά που ορίζονται από τις διατάξεις των Π .Δ. 
37α/87, 22/90,592/84. 

Άρθρο 8 

Προϊστάμενοι Υπηρεσιών 

α) ως προϊστάμενοι των 3 (τριών) τμημάτων, ήτοι του Δι¬ 
οικητικού, Οικονομικού, Καθ/τας και Κήπων, επιλέγονται 
υπάλληλοι κλάδων ΠΕ διαικ. ΤΕ 17 Διοικ-Λογισπκού, ΔΕ 
Διοικ. με βαθμό Α ελλείψει Δε υπαλλήλων με βαθμό Α 
υπάλληλο με βαθμό Β. 

β) ως Προϊστάμενοι του τμήματος Τεχν. Υπηρεσιών επι¬ 
λέγονται υπάλληλοι κλάδου ΠΕ3 Πολιτικών Μηχ/κών, 
ΠΕ4 Αρχιτ. ΤΕ3 Πτυχ. Μηχανικών, ΤΕ4 Τεχνολόγων Μη¬ 
χανολόγων και Ηλεκτρολόγων Μηχανικών. 

γ) ως Προϊστάμενοι στο αυτοτελές γραφείο Δημάρχου, 
επιλέγονται υπάλληλοι κλάδων ΠΕΙ, Διοικ., ΤΕ17 
Διοικ.Λογ., ΔΕΙ Διοικητικού. 

Άρθρο 9 

Η αναπλήρωση των προϊστάμενων γίνεται σύμφωνα με 
το άρθρο 36 παρ.19του Ν. 2190'94. 

Άρθρο 10 

Οι αρμοδιότητες που καθορίζονται από τον νέο ΟΕΥ θα 
ασκούνται από τα τμήματα και γραφεία. Η κατανομή του 
προσωπικού θα αποφασίζεται από το Δήμαρχο ανάλογα 
με τις ανάγκες των υπηρεσιών. 

Προϊστάμενοι Τμημάτων 

Οι Π ρόίστάμενοι των Τμημάτων είναι υπεύθυνοι για την 
ακριβή τήρηση, νόμιμη εφαρμογή και εκτέλεση των αρ¬ 
μοδιοτήτων και καθηκόντων που ανατίθενται στις υπηρε 
σίες που προίστανται. 

Εισηγούνται τα θέματα της αρμοδιότητάς τους και ενη¬ 
μερώνουν τους υπαλλήλους του τμήματός τους για κάθε 
εγκύκλιο και ειδική διάταξη, νόμου που τους αφορά και δί¬ 
δουν τις αναγκαίες οδηγίες (επεξηγηματικές) για την 
εκτέλεσή τους, 

Κατανέμουν την εργασία στους υπαλλήλους, αναπλη¬ 
ρώνουν τα έκτακτα κενά που δημιουργούνται από άτομα 
του τμήματός τους για την εύρυθμη λειτουργία της υπη¬ 
ρεσίας. Παρακολουθούν την εργατικότητα, απόδοση και 
πειθαρχία των επ' αυτών υπαλλήλων. Παραλαμβάνουν 
την αλληλογραφία μετά την πρωτοκόλληση από το γενικό 
Πρωτόκολλο του Δήμου και την διανέμουν στα οικεία 
γραφεία. 

Συντάσσουν τις εκθέσεις αξιολόγησης των υπηρετού- 
ντων υπαλλήλων. 

Προσυπογράφουν την αλληλογραφία της υπηρεσίας 
τους και καθίστανται υπεύθυνοι για την νομιμότητα των 
μετέπειτα ενεργειών. 

Βεβαιώνουν την εργασία του προσωπικού που υπηρετεί 
στην υπηρεσία που προίστανται με την υπογραφή τους, 
όταν δεν υπάρχει κάρτα. 

Στα τμήματα και γραφεία τηρούνται βασικά τα παρακά¬ 
τω βιβλία και φάκελοι. 

α) Φάκελοι εισερχομένων και εξερχόμενων εγγράφων. 

β) βιβλίο διεκπεραίωσης αλληλογραφίας και παραλα¬ 
βής- 

γ) Βιβλίο παραλαβής υλικού έργων και αποθήκης. 

δ) Φάκελοι αποφάσεων Δημοτικού Συμβουλίου , Δη¬ 
μαρχιακής Επιτρ., Δημάρχου Υπουργών, Νομάρχη, Δ/νση 
Περιφέρειας κλπ μετά εγκυκλίων και λοιπών στοιχείων. 

ε) Βιβλίο επιδόσεως εγγράφων. 

Λοιπού προσωπικού 

Οι υπάλληλοι, στα πλαίσια των αρμοδιοτήτων της υπη¬ 
ρεσιακής μονάδος που είναι τοποθετημένοι, εκτελούν την 
εργασία που τους έχει ανατεθεί, με επιμέλεια και προσο¬ 
χή και ευσυνειδησία στα πλαίσια των οδηγιών και κατευ¬ 
θύνσεων των προϊστάμενων τους σύμφωνα με τις νόμιμες 
εγκυκλίους κλπ. 

Οι συντάκτες των εγγράφων αποφάσεων αλληλογρα¬ 
φίας κλπ μονογράφουν αυτές και είναι υπεύθυνοι για την 
ακρίβεια των πραγματικών περιστατικών και στοιχείων 
που γράφονται σ'αυτό, αναφέρουν στον άμεσο προϊστά¬ 
μενο τους προφορικά ή γραπτά για πς υποθέσεις που εκ- 
κρεμούν και προτείνουν λύσεις στα διάφορα υπηρεσιακά 
προβλήματα που ανακύπτουν. 

Άρθρο 11 

Το Αυτοτελές Γ ραφείο Δημάρχου περιλαμβάνει: 

α) Το γραφείο Τύπου Δημοσίων και Διεθνών Σχέσεων. 

Παρακολουθεί όλη την δραστηριότητα του Δήμου. 

Συνεργάζεται με τον Δήμαρχο σε θέματα τακτικής. 

Συντάσσει τα δελτία τύπου για τις γενικές δραστηριό¬ 
τητες του Δήμου. 

Συνεργάζεται με τους δημοσιογράφους ημερησίου και 
περιοδικού τύπου και οργανώ νει συνεντεύξεις τύπου για 
τοπικά θέματα. 

Παρακολουθεί όλα τα θέματα που αφορούν το Δήμο και 
τους ΟΤΑ που δημοσιεύονται στον τύπο. 

Συντάσσει τις σχετικές απαντήσεις στα σχόλια που 
αφορούν τον Δήμο. 

Επιμελείται της καθημερινής αποδελτίωσης του τύπου 
και φυλάσσει σε φάκελο τα αποκόμματα αυτά τηρώντας 
το σχετικό αρχείο. 

Επιμελείται πς εκδόσεις ενημερωτικού εντύπου του Δή¬ 
μου. 

Τηρεί πίνακα εθνικών, δικαστικών, τοπικών κλπ εορτών, 
και επιμελείται για την αρπό τερη οργάνωση αυτών συ- 
νεργαζόμενο με υπηρεσίες και κάθε άλλο παράγοντα που 
κρίνεται σκόπιμο. 

Φροντίζει για την διοργάνωση δεξιώσεων, εορτών, επι¬ 
σήμων τελετών και εν γένει καταρτίζει τα σχετικά προ¬ 
γράμματα σημαιοστολισμοί, διακόσμηση, φωταγώγηση, 
διανομή προσκλήσεων. 

Οργανώνει εορτές μεταξύ των υπαλλήλων σε συνεργα¬ 
σία με το Σωματείο των Εργα ζομένων με σκοπό την σύ- 
σφιξη των σχέσεων μεταξύ τους. 

Τηρεί φωτογραφικό υλικό (βιντεοκασέτες) ταινίες που 
αφορούν εκδηλώσεις του Δήμου 

Επικοινωνεί με Δημοτικούς άρχοντες και επιμελείται για 
κάθε ενέργεια, επικοινωνία μεταβάσεις και συμμετοχή σε 
διεθνή συνέδρια ΟΤΑ της Δημοτικής αρχής και επισκέψε¬ 
ων στο Δήμο κλπ, αρμοδιότητες που προβλέπουν σχετι¬ 
κοί Νόμοι, εγκύκλιοι υπουργικές αποφάσεις. 

Β. Γ ραφείο Ειδικών Συμβούλων και Συνεργατών 

Ασκούν επιτελικά καθήκοντα και δεν έχουν αποφασιστι¬ 
κές αρμοδιότητες οποιοσδήποτε μορφής. 


Παρέχουν συμβουλές, εξειδικευμένες γνώμες γραπτά 
ή προφορικά για τον συγκεκρι μένο τομέα δραστηριοτή¬ 
των του Δήμου, που έχουν ορισθεί για να εξυπηρετούν και 
λοιπές αρμοδιότητες που αναφέρονται σε νόμους δια¬ 
τάγματα γ’ αυτούς. 

Το συμβουλευτικό τους έργο απευθύνεται προς τον Δή¬ 
μαρχο, Δημοτικό Συμβούλιο και Δημαρχιακή Επιτροπή 
στα οποία παρίστανται. 

Ειδικότερα οι επιστημονικοί συνεργάτες παρέχουν 
υπηρεσίες μέσα στον κύκλο των γνώσεων τους σ’ εξειδι- 
κευμένα επιστημονικά και τεχνικά θέματα που μπορεί ν’ 
ανα φέρονται στην διενέργεια ερευνών, εκπόνηση μελε¬ 
τών, σύνταξη εκθέσεων, υποβο λή προτάσεων και ειση¬ 
γήσεων, υποβολή προτάσεων και εισηγήσεων επεξεργα¬ 
σία επιστημονικής ή τεχνικής βοήθειας σε οργανωτικές 
μονάδες που τους ανατίθενται από τον Δήμαρχο 
Συνεργάζονται με τις υπηρεσίες του Δήμου, οι οποίες 
οφείλουν να παρέχουν κάθε υποστήριξη και πληροφορία. 
Γ. Γ ραφείο Ανηδημάρχων. 

Ασκούν τις αρμοδιότητες που τους μεταβιβάζει ο Δή¬ 
μαρχος με απόφασή του, εάν απουσιάζουν τις αρμοδιό¬ 
τητες αυτές ασκεί ο Δήμαρχος. 

Τηρούν βιβλία εισερχομένων-εξερχόμενων. 

Δέχονται το κοινό και συνεργάζονται στενά με τους 
υπηρεσιακούς παράγοντες. 

Διεκπεραιώνουν κάθε υπόθεση που τους αναθέτει ο Δή- 
μαρχος. 

Δ. Γραφείο Προέδρου Δημοτικού Συμβουλίου 
Διεξάγει κάθε υπηρεσία που αναθέτει σ’ αυτό ο πρόε¬ 
δρος του Δημοτικού Συμβουλίου και δεν υπάγεται στην 
αρμοδιότητα άλλων υπηρεσιών του Δήμου. 

Ενεργεί την αλληλογραφία του Προέδρου. 

Καθορίζει τις ώρες και ημέρες που ο Πρόεδρος δέχεται 
επιτροπές, πολίτες και υπηρεσιακούς παράγοντες του 
Δήμου. 

Ο Πρόεδρος συνεργάζεται με τους Δήμους για θέματα 
που εισάγονται στο συμβούλιο για συζήτηση και λήψη 
απόφασης. 

ΣΤ. Γ ραφείο Ανάπτυξης και Προγραμματισμού 
Συνεχής έρευνα και παρακολούθηση των εξελίξεων 
στην περιοχή του Δήμου και τεκμηρίωσή τους, μέσω της 
συγκέντρωσης στατιστικών στοιχείων και δεικτώνπου πε¬ 
ριγράφουν την οικονομική, περιβαλλοντική, κοινωνική κα¬ 
τάστασή της. 

Συγκέντρωση πληροφοριών από το εξωτερικό περιβάλ¬ 
λον του Δήμου που επηρεάζουν τις δραστηριότητες του 
(χρηματοδοτήσεις, κατευθύνσεις των συλλογικών οργά¬ 
νων της Τ. Α., προγράμματα της ΕΕ, προγράμματα φορέ¬ 
ων υποστήριξης της Τ.Α.) 

Φροντίδα για συγκέντρωση μελετών και τεχνογνωσίας 
που θα βοηθήσουν τις επιδιώξεις του Δήμου (κλαδικές και 
αναπτυξιακές μελέτες κλπ) 

Εισηγήσεις προς τα αιρετά όργανα διαδικασιών στρα¬ 
τηγικού και επιχειρησιακού προγραματισμού του Δήμου 
για τεχνικά, Οικονομικά, Κοινωνικά ζητήματα. 

Υποστήριξη των διαδικασιών προώθησης της υλοποίη¬ 
σης, παρακολούθησης της εφαρμογής αξιολόγησης της 
εφαρμογής και αναθεώρησης των μεσοπρόθεσμων προ¬ 
γραμμάτων του Δήμου. 

Διερεύνηαη των πηγών χρηματοδότησης και διατύπω¬ 
ση προτάσεων για την εξεύρεση πόρων για την υλοποίη¬ 
ση του προγράμματος δράσης του Δήμου. 


ι,ι 

Συνεργασία με τους Προϊστάμενους, Ειδικούς συνερ¬ 
γάτες και τα επιστημονικά στελέχη του Δήμου και από κοι¬ 
νού διατύπωση εισηγήσεων προς αιρετά όργανα. 

Συνεργασία με διάφορες υπηρεσίες (Ν.Α. -Τ.Ε. Α.Κ.- Πε¬ 
ριφέρεια) καθώς και με φορείς διαδημοτικής συνεργα¬ 
σίας στην ευρύτερη περιοχή του Δήμου. 

1. Διοικητικό Τμήμα. 

Γραφείο Τακτικού Προσωπικού 

Είναι υπεύθυνο για την εφαρμογή όλων των νόμων που 
αναφέρονται στους τακτικούς μόνιμους υπαλλήλους και 
ασκεί τις αρμοδιότητες που απορρέουν από τον κώδικα 
κατάοτάσεως Δημοτικών και Κοινοτικών υπάλλήλων. 

Είναι υπεύθυνο για την εφαρμογή των νόμων, διαταγ¬ 
μάτων, εγκυκλίων που αφορούν το με σχέση εργασίας 
ιδιωτικού δικαίου προσωπικό. 

Τηρεί το μητρώο και τους φακέλους τακτικού - μόνιμου 
και με σχέση εργασίας ιδ. Δικαίου Προσωπικού. 

Καταρτίζει τις ονομαστικές καταστάσεις των τακπκών 
υπαλλήλων του Δήμου κατά κλάδο και βαθμό, όπως ορί¬ 
ζουν οι σχετικές διατάξεις και συντάσσει τα σχέδια ΟΕΥ. 

Προσυπογράφει κάθε απόφαση πρόσληψης προσωπι¬ 
κού. 

Εκδίδει τα πιστοποιητικά του πιο πάνω προσωπικού που 
αφορούν την υπηρεσιακή τους κατάσταση. 

Διεκπεραιώνει κάθε υπόθεση που έχει σχέση με το ΤΑΔ- 
ΚΥ καθώς και την αναγνώριση και εξαγορά του χρόνου 
υπηρεσίας τους. 

Εισηγείται την μετακίνηση του προσωπικού για την εύ¬ 
ρυθμη λειτουργία της υπηρεσίας. 

Εκδίδει τις αποφάσεις Δημάρχου που αφορούν την 
πρόσληψη, προαγωγή, μετακίνηση πειθαρχικές κυρώ¬ 
σεις υπαλλήλων κλπ. 

Φροντίζει για την παραλαβή και διανομή των ΦΕΚ στις 
υπηρεσίες του Δήμου. 

Συγκεντρώνει κάθε νομολογία και έγγραφα που αφο¬ 
ρούν το μόνιμο προσωπικό. 

Παρακολουθεί και εφαρμόζει το πειθαρχικό δίκαιο που 
ισχύει για το μόνιμο και το αορίστου χρόνου προσωπικό. 

Εκδίδει αποφάσεις χορήγησης επιδομάτων, αναγγε¬ 
λιών, καταγγελιών, συμβάσεων κλπ. εκδίδει διαπιστωπ- 
κές πράξεις (απολύσεις, προσλήψεις κλπ). 

Μεριμνά για την εφαρμογή των συλλογικών συμβάσεων 
εργασίας Ι.Δ. αορίστου χρόνου, ενημερώνει το μητρώο 
εργαζομένων. 

Επιλαμβάνεται κάθε θέματος που σχετίζετε με την υπη¬ 
ρεσιακή και ασφαλιστική κατάστασή τους. 

Β. Γραφείο Δημοτικής Κατάστασης, Ληξιαρχείου, 
Μ.Αρρένων, Πολ. Γάμων. 

Τηρεί το Δημοτολόγιο του Δήμου και μεριμνά για την 
ενημέρωση του ως προς τις νέες εγγραφές, διαγραφές, 
μεταβολές (Γάμοι, γεννήσεις, θάνατοι) με ταυτόχρονη 
καταχώρηση στις καρτέλες, εφαρμόζοντας την σχετική 
νομοθεσία που ισχύει για το Δημοτολόγιο. 

Συντάσσει τις πράξεις Δημάρχου που απαιτούνται για 
τις μεταβολές στο Δημοτολόγιο και φροντίζει για την 
αποστολή τους προς έγκριση στον Νομάρχη, καθώς και 
την γνωστοποίηση αυτών που απαιτείται. 

Τηρεί οικογενειακούς φακέλους όσων είναι γραμμένοι 
στο Δημοτολόγιο με αντίστοιχες ευρετηριακές καρτέλες 
τις οποίες σε περίπτωση μεταβολών ενημερώνει χωρίς 
αμέλεια. 


Εκδίδει ατομικά πιστοποιητικά ιθαγένειας, ταυτοτήτων 
καθώς και οικογενειακών καταστάσεων 

Ενεργεί την αλληλογραφία που αναφέρεται σε θέματα 
Δημοτολογίου. 

Συγκεντρώνει τα δικαιολογητικά εγγραφής των πολι¬ 
τών στους εκλογικούς καταλόγους και διαβιβάζει στις 
αρμόδιες υπηρεσίες σύμφωνα με την εκλογική νομοθε¬ 
σία. 

Συνεργάζεται με το τμήμα Μηχανογράφησης - Μηχα¬ 
νοργάνωσης του Δήμου. 

Μεριμνά για την σύνταξη του ετήσιου Μ. Αρρένων και 
την βιβλιοδέτησή του, τις εγγραφείς αλλοδαπών που απο¬ 
κτούν την Ελληνική ιθαγένεια, τις διαγραφές λόγω θανά¬ 
του, απώλεια της Ελληνικής ιθαγένειας, τις διορθώσεις 
επωνύμων κυρίως ονομάτων, πατρωνύμων, μητρονύμων, 
τόπων γέννησης, έτους γέννησης αλλαγής στοιχείων λό¬ 
γω υιοθεσίας κλπ. Ληξιαρχικά στοιχεία, τις μεταγραφές 
στις συντάξεις στρατολογικών πινάκων κλπ 

Εκδίδει πιστοποιητικά από το Μ Αρρένων. 

Αρχειοθετεί και βιβλιοδετεί διάφορα έγγραφα και μετα¬ 
βολές στα ετήσια Μ.Αρρένων. 

Κοινοποιεί προς τα σχολεία (Γυμνάσια, Λύκεια, Τεχν. 
Σχολές) προσκλήσεις προς ανάγνωση στρατευσίμων για 
παρουσίαση στα ΣΕΟ. 

Τηρεί ληξιαρχικά βιβλία (Γεννήσεων, Γάμων, Θανάτων 
και Εκθέσεων) και καταχωρεί σε αυτά τα ληξιαρχικά γε¬ 
γονότα. 

Τηρεί βοηθητικά βιβλία (ευρετήριο Διαχείριση οικογε¬ 
νειακών βιβλιαρίων, φακέλους ή υποφακέλους των Λη¬ 
ξιαρχικών γεγονότων που δηλώνονται με δικαστικές απο¬ 
φάσεις και Εκθέσεις επιθεωρήσεως ληξιαρχείου). 

Εκδίδει αντίγραφα, αποσπάσματα και βεβαιώσεις από 
τα Ληξιαρχικά βιβλία καθώς και Από το αρχείο. 

Καταχωρεί στο Ληξιαρχικό βιβλίο κάθε μεταβολή με βά¬ 
ση δικαστική απόφαση, Νομάρχη και εντολή εισαγγελι- 
κής αρχής. 

Συντάσσει κάθε χρόνο κατάσταση και αποστέλλει αυτή 
που απαιτείται με απόσπασμα Ληξ. Γεννήσεων για την σύ¬ 
νταξη του ετήσιου Μ. Αρρένων. 

Αποστέλλει αυτεπάγγελτα στις διάφορες αρχές κατα¬ 
στάσεις και αντίγραφα από τις πράξεις που έχουν συντα¬ 
χθεί καθώς και στατιστικά στοιχεία. 

Μεριμνά για την διεκπεραίωση της αλληλογραφίας που 
στέλνεται στο Ληξιαρχείο. 

Ο Ληξίαρχος οφείλει να τηρεί τις διατάξεις του Ληξ. Νό¬ 
μου και είναι υπεύθυνος έναντι του Δημάρχου ο οποίος 
του εκχωρεί το δικαίωμα έναντι της εισαγγελικής αρχής η 
οποία είναι αρμόδια για τον έλεγχο. 

Φροντίζει σύμφωνα με τον νόμο για την έκδοση αδειών 
Πολ. Γάμων, επιμελείται της νόμιμης διαδικασίας των τε¬ 
λετών αυτών. 

Καταχωρεί την πράξη τέλεσης σε ειδικό βιβλίο και φρο¬ 
ντίζει για την έγκαιρη αποστολή των αντιγράφων της τέ¬ 
λεσης του γάμου στο αρμόδιο ληξιαρχείο. 

Τηρεί αρχείο τέλεσης Πολ. Γάμων. 

Γ. Γ ραφείο εξυπηρέτησης του Πολίτη. 

Ενημερώνει τους πολίτες για τα δικαιώματά τους, για 
τις ενέργειες που απαιτούνται για την διεκπεραίωση των 
υποθέσεών τους και τους εφοδιάζει με τα απαραίτητα 
πληροφοριακά στοιχεία και διαθέσιμα έντυπα. 

Κατευθύνει τους πολίτες στην διεκπεραίωση των υπο- 
θέσεών τους, τους συμβουλεύει για την καλύτερη αντιμε¬ 
τώπιση των προβλημάτων τους και τους ενημερώνει για 
την πορεία τους. 

Κατευθύνει και οργανώνει την επικοινωνία των πολιτών 
με τις υπηρεσίες (Δ/νσεις-Τμήματα - Γραφεία ) του Δή¬ 
μου. 

Δέχεται υποδείξεις και προτάσεις για τις αλλαγές που 
συμβάλλουν στην βελτίωση της λειτουργίας του Δήμου 
και στην λήψη μέτρων που τους αφορά, αποσκοπώντας 
έτσι στην ενεργοποίηση του πολίτη μέσα από αυτή τη δια¬ 
δικασία. Υποχρεούται να εφοδιάζεται με έντυπα, αιτή¬ 
σεις, χαρτόσημα κλπ. Για την εξυπηρέτηση των πολιτών 
και δεν υποκαθιστά σε καμία περίπτωση τις αρμόδιες 
υπηρεσίες του Δήμου στο αντικείμενό τους. 

Δ. Γραφείο Κοιν. Υπηρεσίας 

Εφαρμόζεται η κοινωνική εργασία στα άτομα, ενημε¬ 
ρώνει τους δημότες για τις υπάρχουσες υπηρεσίες Κοιν. 
Προστασίας. 

Πληροφορεί και παραπέμπει στις κεντρικές υπηρεσίες 
Κοιν, Προστασίας, τηρεί μητρώο των ατομικών περιπτώ¬ 
σεων και βιβλίο εισερχομένων- εξερχομένων. Συνεργάζε¬ 
ται με τις υπηρεσίες συναφών φορέων για την κάλυψη 
των αναγκών των Δημοτών μέσα στα πλαίσια των παρε¬ 
χόμενων δυνατοτήτων και υπηρεσιών εκ μέρους του κρά¬ 
τους και του Δήμου. 

Φροντίζει για την δημοσιοποίηση των ενεργειών του και 
την ενημέρωση των Δημοτών. 

Αξιοποιεί και προσαρμόζει διαδημοτικές ή διακρατικές 
συνεργασίες ή προγράμματα της Ευρωπαϊκής Ένωσης 
στις ανάγκες του Δήμου. 

Οργανώνει προγράμματα Κοιν. Παρέμβασης και παιδα¬ 
γωγικού χαρακτήρα σε σχέση με την παιδική ηλικία. 

Ε. Γραφείο Πρωτοκόλλου -Δ/νσης και Αρχείο 

Παραλαμβάνει την εισερχόμενη αλληλογραφία, την 
πρωτοκολλεί, την συσχετίζει για διεκπεραίωση στις αρ¬ 
μόδιες υπηρεσίες, εν συνεχεία παραλαμβάνει την εξερ- 
χόμενη αλληλογραφία από τις υπηρεσίες του Δήμου και 
την διεκπεραιώνει άμεσα. 

Ενεργεί τις πάσης φύσεως τοιχοκολλήσεις εγγράφων. 

Μεριμνά για την βιβλιοδεσία και πρωτοκόλληση σε τό¬ 
μους των εγγράφων που πρωτοκολλούνται. 

Διεκπεραιώνει αυθημερόν με το σύστημα διακίνησης ει¬ 
σερχομένων όλη την εισερχόμενη αλληλογραφία. 

Τηρεί το βιβλίο παραλαβής αλληλογραφίας από το Τα¬ 
χυδρομείο, Νομαρχία κλπ υπηρεσίες, στο οποίο αναγρά¬ 
φεται αναλυπκά η εισερχόμενη αλληλογραφία όπως επί¬ 
σης και βιβλίο επιδόσεως εισερχομένων εγγράφων προς 
τις διευθύνσεις. 

ΣΤ. Γ ραφείο Νεολαίας και Άθλησης, 

Φροντίζει για την επαγγελματική ενημέρωση και απο¬ 
κατάσταση των νέων, παροχή κάθε βοήθειας στα προ¬ 
βλήματα που αντιμετωπίζουν σε συνεργασία με τους αρ¬ 
μόδιους φορείς. 

Προτρέπει νέους στην μόρφωση, προετοιμάζει εκδη¬ 
λώσεις επιμορφωτικών, ψυχαγωγικών κλπ. 

Εκτελεί κάθε εργασία που αναφέρεται στη εξύψωση 
του Αθλητισμού. 

Συνεργάζεται με τους αρμόδιους φορείς για την εφαρ¬ 
μογή προγραμμάτων μαζικού αθλητισμού. 

Προγραμματίζει και υλοποιεί ης αθλητικές εκδηλώσεις 
γενικότερου ενδιαφέροντος. 


Προτρέπει με κάθε μέσον τους νέους στην άθληση. 

Τμήμα Δημοτικού Συμβουλίου - Τμήμα Δημαρχιακής 
Επιτροπής 

α) Γ ραφείο Δημοτ. Συμβουλίου 

Καταρτίζει και κοινοποιεί τις ημερήσιες διατάξεις και τα 
συναφή έγγραφα του Δημοτικού Συμβουλίου. Τηρεί τα 
πρακτικά του Δημοπκού Συμβουλίου. 

Συντάσσει τα πρακτικά αποφάσεων του Δημοτικού Συμ¬ 
βουλίου, εκδίδει και στέλνει αντίγραφα στις οικείες υπη¬ 
ρεσίες του Δήμου και μεριμνά για την φύλαξη των θεω¬ 
ρημένων απομαγνητοφωνημένων πρακτικών. 

Φροντίζει για την κατάρτιση και εμπρόθεσμη κοινοποίη- 
ση της ημερήσιας διάταξης σύμφωνα με τον νόμο και επι¬ 
μελείται για την πληρότητα των φακέλων των θεμάτων με 
τα απαραίτητα έγγραφα {εισηγήσεις κλπ) ενημερώνο¬ 
ντας έγκαιρα το προεδρείο του Δημοτικού Συμβουλίου.. 

Διαβιβάζει στις επιτροπές που έχουν συγκροτηθεί από 
το Δημοτικό Συμβούλιο τα θέματα που παραπέμπονται σ 
αυτές για επεξεργασία και γνωμοδότηση και παρακολου 
θεί αυτά με την επανεισαγωγή των για λήψη οριστικών 
αποφάσεων στο Δημοτικό Συμβούλιο. 

Εγκρίνει την μίσθωση οικημάτων στα οποία θα στεγά¬ 
ζονται Δημοτικές υπηρεσίες και για κάθε άλλη μίσθωση 
Δημοτικών χώρων σε ιδιώτες. 

Τηρεί όλα τα υπό του νόμου οριζόμενα βιβλία και μερι¬ 
μνά για την ανάρτηση των αποφάσεων του Δημοτικού 
Συμβουλίου στους πίνακες ανακοινώσεων του Δήμου στα 
δημοσιότερα μέρη της πόλης, συντάσσοντας τα σχετικά 
πρωτόκολλα. 

Τηρεί ευρετήριο αποφάσεων που λαμβάνονται και των 
σχετικών εγκριτικών αποφάσεων των αρμοδίων αρχών 
και επιμελείται κάθε εργασίας που ανήκει στην αρμοδιό¬ 
τητα του Δημοτικού Συμβουλίου, όπως απορρέει από τον 
Κώδικα Δήμων και Κοινοτήτων. 

α) Γραφείο Δημαρχιακής Επιτροπής 

Καταρτίζει και κοινοποιεί τις ημερήσιες διατάξεις και τα 
συναφή έγγραφα της Δημ. Επιτροπής. 

Συντάσσει τα πρακτικά της Δημ. Επιτροπής, εκδίδει και 
στέλνει αντίγραφα στις οικείες υπηρεσίες του Δήμου και 
μεριμνά για την φύλαξη των θεωρημένων απομαγνητο- 
φωνημένων πρακτικών. 

Φροντίζει για την κατάρτιση και εμπρόθεσμη κοινοποίη¬ 
ση της ημερήσιας διάταξης σύμφωνα με τον Νόμο και επι¬ 
μελείται της πληρότητας, των φακέλων των θεμάτων με 
τις απαραίτητες εισηγήσεις ενημερώνοντας έγκαιρα το 
Δήμαρχο για τυχόν ελλείψεις στοιχείων. 

Τηρεί ευρετήριο αποφάσεων που λαμβάνονται, πρωτό¬ 
κολλο εισερχομένων- εξερχομένων που απευθύνονται 
στον Πρόεδρο της Δημ. Επιτροπής και διεξάγει κάθε υπη¬ 
ρεσία αρμοδιότητας Δημ. Επιτροπής που απορρέει από 
τον Κώδικα. 

Συντάσσει το σχέδιο προϋπολογισμού του Δήμου και 
τον υποβάλει επο Δημοτικό Συμβούλιο μαζί με την σχετι¬ 
κή έκθεση. 

Τηρεί φάκελο εγγυητικών επιστολών συμμετοχής 
στους διαγωνισμούς μέχρι την επιστροφή τους στους εν¬ 
διαφερομένους. 

Εκτελεί κάθε εργασία σχετική με δημοπρασίες. 

Εκτελεί κάθε εργασία που προβλέπεται από το Νόμο για 
την Δημαρχιακή Επιτροπή. 

Γ) Τμήμα Οικονομικό. 

α) Γραφείο Ανταποδοτικών Τελών - Εσόδων - Φορολο¬ 
γίας και Καταστημάτων Υγιειονο μικού ενδιαφέροντος. 

Φροντίζει για την έγκαιρη βεβαίωση των τελών καθα¬ 
ριότητας και γενικά κάθε ανταποδοτικό τέλος, σύμφωνα 
με τους νόμους και τους σχετικούς κανονισμούς. 

Παρακολουθεί τις μεταβολές των τμ και τους ελέγχους 
της υπηρεσίας ή τις αποφάσεις των φορολογικών επιτρο¬ 
πών και δικαστηρίων και ενημερώνει τους καταλόγους. 

Τηρεί αρχείο των φορολογούμενων καθώς και κάθε άλ¬ 
λο στοιχείο που κρίνεται απαραίτητο για την ομαλή διεξα¬ 
γωγή της υπηρεσίας. 

Χορηγεί βεβαιώσεις προς την ΔΕΗ, ύστερα από δήλω¬ 
ση των υπόχρεων για χρέωση των τελών καθαριότητας 
και ΤΑΠ, παρακολουθεί τις αποδόσεις του συνεισπραττό- 
μενου εσόδου του τέλους από την ΔΕΗ, Φροντίζει για την 
επιβολή και βεβαίωση των διαφόρων ανταποδοτικών τε¬ 
λών σε κάθε κατηγορία ακινήτων, σύμφωνα με τον Νόμο 

Γραφείο Φορολογίας Τελών και Δικαιωμάτων 

Φροντίζει για την βεβαίωση σύμφωνα με τον νόμο των 
τελών, δικαιωμάτων και προστίμων που επιβάλλονται από 
τον Δήμο (χρήση πλατειών, πεζοδρομίων, διαφημίσεων, 
αποχετεύσεις κλπ.) 

Εκτός από τα τέλη καθαριότητας και φωτισμού τη σύ¬ 
σταση και υπογραφή των σχετικών χρηματικών καταλό¬ 
γων και κοινοποίηση αυτών στους υπόχρεους και απο¬ 
στολή τους στον ταμία, μέσα στις νόμιμες προθεσμίες, 
την καταβολή των προστίμων και την εκτέλεση κάθε σχε¬ 
τικής εργασίας όπως ορίζουν οι διατάξεις των νόμων και 
κανονισμών που ισχύουν κάθε φορά. 

Φροντίζει για την βεβαίωση των άμεσων φόρων που επι¬ 
βάλλει ο Δήμος. 

Παρακολουθεί τις δηλώσεις ΤΑΠ για ηλεκτροδοτούμε¬ 
να και μη ακίνητα, επεξεργάζεται αυτές μηχανογραφικά 
και τις αποστέλλει στη ΔΕΗ για είσπραξη του τέλους. 

Βεβαιώνει το παραπάνω τέλος σε χρηματικούς καταλό¬ 
γους για τα μη ηλεκτροδοτούμενα και εκδίδει βεβαιώσεις. 

Τηρεί αρχείο των φορολογουμένων και παρακολουθεί 
την πορεία των ενστάσεων και φροντίζει για την άρση κά¬ 
θε σχετικής εκκρεμότητας. 

Φροντίζει για την έκδοση άδειας χρήσης πεζοδρομίων, 
πλατειών και άλλων κοινόχρηστων χώρων, επιμελείται 
των διαφημίσεων και εισηγείται σε περίπτωση που θα δια¬ 
πιστωθούν υπερβάσεις την ενέργεια των νόμιμων. 

Επιμελείται την ακριβή εκτέλεση των όρων μίσθωσης 
και χρήσης ακινήτων. 

Συντάσσει σχέδια διακηρύξεων και δημοπρασιών για μί¬ 
σθωση δημοτικών ακινήτων και διενεργεί τη σχετική αλ¬ 
ληλογραφία, επίσης παρακολουθεί την είσπραξη των μι¬ 
σθωμάτων 

Εκτελεί κάθε εργασία που αφορά την διαγραφή βεβαι- 
ωθέντων ή επιστροφή αχρεωστήτως καταβληθέντων φό¬ 
ρων, τελών, δικαιωμάτων. 

Ενεργεί κάθε προπαρασκευαστική εργασία για σύστα¬ 
ση επίλυσης φορολογ. Διαφορών. 

Παραλαβή και έλεγχος αιτήσεων - δηλώσεων των εν¬ 
διαφερομένων για κάθε είδος διαφήμισης των σχεπκών 
αδειών διαφήμισης. 

Επιμελείται πς βεβαιώσεις του τέλους 5% επί των ακα¬ 
θαρίστων κερδών διασκέδασης κλπ. 

Παραλαβή δηλώσεων των φορολο γουμένων που υπό- 
κεινται στα τέλη του 5%. 


Ελεγχος από τη Δ.Ο.Υ, των ακαθαρίστων εσόδων των 
επαγγελματιών. 

Είσπραξη των κρατικών επιχορηγήσεων και προσκυρώ¬ 
σεις αναγκαστικών προσκυρώσεων και προσκυρώσεις ει¬ 
σφορών σε χρήμα και μετατροπής της σε χρήμα σύμφω¬ 
να με το νέο σχέδιο. 

Φροντίζει για τη βεβαίωση των προστίμων από παράνο¬ 
μη στάθμευση παραβάσεις ΚΟΚ. 

Ασχολείται με τη διεκπεραίωση των κλήσεων. 

Παρακολουθεί και ταξινομεί σύμφωνα με τον νόμο τα 
παράβολα και με ειδικές καταστάσεις τα στέλνει αρμο- 
δίως για απόδοση χρημάτων. 

Ταξινομεί τις ανεξόφλητες εκθέσεις παραβάσεων, φρο¬ 
ντίζει για την ανεύρεση στοιχείων των παραβατών και 
φροντίζει για τη βεβαίωση του προστίμου στο ταμείο. 

Γ ραφείο Αδειών και Λειτουργίας Καταστημάτων- Μου¬ 
σικής- Θεάτρων κλπ. 

Παραλαμβάνει τις αιτήσεις με τα προβλεπόμενα από το 
Νόμο δικαιολογητικά. 

Διαβιβάζει πς αιτήσεις μετά από έλεγχο στη Δ/νση Τε- 
χν. Υπηρ. Κατόπιν στη Δ/νση Υγιεινής για έγκριση και σε 
συνέχεια εκδίδει την αιτουμένη άδεια. 

Αλληλογραφεί με τους αρμοδίους φορείς που εμπλέ¬ 
κονται στη διαδικασία της έκδοσης και ανανέωσης της 
άδειας. 

Ενεργεί όλες τις διαδικασίες για ανανέωση και προσω¬ 
ρινή ή οριστική αφαίρεση των αδειών που εκδόθηκαν, 
όταν παραστεί ανάγκη σύμφωνα με το Νόμο. 

Διενεργεΐται προληπτικός και καταστατικός έλεγχος 
των άνευ αδείας λειτουργούντων καταστημάτων. 

Ζ) Γραφείο Μισθοδοσίας - Μηχανογράφησης & Μηχα¬ 
νοργάνωσης 

Συντάσσει και θεωρεί τα πόσης φύσεως μισθοδοσίας 
στοιχεία του τακτικού προσωπικού 

Έχει σαν σκοπό την μηχανογράφηση και μηχανοργά¬ 
νωση των υπηρεσιών του Δήμου. 

Σκοπό έχει την μηχανογράφηση και μηχανοργάνωση 
των υπηρεσιώντου Δήμου μετά ισχύοντα λειτουργικά συ¬ 
στήματα, την αποθήκευση πληροφοριών κάνοντας τις 
απαραίτητες εισηγήσεις, μελέτες. 

Έχει την ευθύνη για την όλη λειτουργία της μηχανο¬ 
γράφησης - μηχανοργάνωσης και επιβλέπει τη σωστή και 
αποτελεσματική λειτουργία των εγκαταστημένων υπολο¬ 
γιστών στις υπηρεσίες του Δήμου. 

Συνεργάζεται με τις υπηρεσίες του Δήμου για την έκδο¬ 
ση πιστοποιητικών, ειδοποιήσεων, μισθοδοτικών κατα¬ 
στάσεων και λοιπών εγγράφων. 

Παρακολουθεί όλη την πορεία των Τεχνικών έργων, δη¬ 
μιουργεί αρχείο έργων και επεξεργάζεται αξιολογώντας 
τα διάφορα στατιστικά στοιχεία αυτών. 

Καταρτίζει προγράμματα που αφορούν την μηχανορ¬ 
γάνωση των υπηρεσιώντου Δήμου. 

β) Γραφείο Μισθοδοσίας 

Συντάσσει και θεωρεί τα πόσης φύσεως μισθοδοπκά 
στοιχεία πληρωμής του τακτικού προσωπικού και προσω¬ 
πικού ορισμένου χρόνου και αορίστου, που δίδονται από 
τα γραφεία τακπκού και έκτακτου προσωπικού. 

Συντάσσει τις μισθοδοτικές καταστάσεις τακτικού προ¬ 
σωπικού και προσωπικού ορισμένου χρόνου ή αορίστου 
σύ μφωνα με τα δελτία παρουσιών που υπογράφονται από 
τους προϊστάμενους και θεωρούνται από τον Δήμαρχο. 

Παρακολουθεί τις μισθολογικές μεταβολές όλων των 
εργαζομένων. 

Τηρεί φακέλους, βιβλία και οτιδήποτε είναι αναγκαίο για 
την εύρυθμη λειτουργία του γραφείου. 

Εκδίδει βεβαιώσεις αποδοχών των εργαζομένων για την 
υποβολή τους στην εφορία. 

Εκδίδειτις καταστάσεις αμοιβής Δημοτ. Συμβούλων για 
συμμετοχή των σε συνεδριάσεις του Δημοτικού Συμβου¬ 
λίου και Δημ. Επιτροπής. 

Β) Γραφείο Λογιστηρίου Εκκαθάρισης δαπανών και 
προϋπολογισμού 

Επιμελείται την εκκαθάριση των εντολών και εξόδων 
του Δήμου σύμφωνα με τις διατάξεις του Δημοτ. Ή Κοι¬ 
νοτικού Κώδικα και των διαταγμάτων που αφορούν την 
Οικονομική Διοίκηση του Δήμου. 

Επιμελείται τον έλεγχο της νομιμότητας και πληρότη¬ 
τας των δικαιολογητικών και εν γένει όλων των παραστα¬ 
τικών στοιχείων, κάθε δαπάνης, την ύπαρξη ανάλογης πί¬ 
στωσης στο Προϋπολογισμό, τον έλεγχο νομιμότητας 
των εκθέσεων ανάληψης δαπάνης που φέρνουν οι υπη¬ 
ρεσίες για τα επιτελούμενα έργα, εργασίες και προμήθει¬ 
ες που γίνονται από τον Δήμο και γράφεται σ’ αυτές ο ανά¬ 
λογος κωδικός αριθμός του προϋπολογισμού καθώς και 
των εγγράφων του αρμοδίου οργάνου για κάθε προμή¬ 
θεια. 

Συντάσσει τα χρηματικά εντάλματα. 

Τηρεί όλα τα βιβλία που ορίζονται από την κείμενη νο¬ 
μοθεσία (ημερολόγιο-καθολικό) και καταχωρεί σ’ αυτά 
αμέσως την έκδοση του εντάλματος προπληρωμής. 

Επιμελείται την έκδοση των προϋπολογιστικών αποφά¬ 
σεων για τυχόν παρουσιαζόμενα ελλείμματα και από άλ¬ 
λες αιτίες που προέρχονται από απώλειες και βλάβες υλι¬ 
κών του Δήμου. 

Η εκτέλεση κάθε εργασίας που αφορά την κατάρτιση 
του προϋπολογισμού εσόδων -εξόδων του Δήμου και των 
επ’ αυτών εκθέσεων και η μέριμνα για την ψήφιση και 
έγκριση αυτών. 

Εισήγηση για τροποποιήσεις και αναμορφώσεις του 
προϋπολογισμού εσόδων - εξόδων του Δήμου και την επ’ 
αυτών εκθέσεων και η μέριμνα για την ψήφιση ή έγκριση 
αυτών. 

Εισήγηση για τροποποιήσεις και αναμορφώσεις του 
προϋπολογισμού. 

Η παρακολούθηση συγκέντρωσης και λογιστικής απει¬ 
κόνισης στα λογιστικά βιβλία των αποτελεσμάτων της 
εκτέλεσης του προϋπολογισμού του Δήμου. 

Τήρηση ειδικού αρχείου προϋπολογισμού με τις σχετι¬ 
κές εγκριτικές αποφάσεις. 

γ) Γραφείο Προμηθειών 

Φροντίζει για την προμήθεια όλων των ειδών και υλικών 
που χρειάζονται οι υπηρεσίες του Δήμου, κατόπιν των 
σχετικών υπηρεσιακών σημειωμάτων και ενεργεί εκείνες 
τις πράξεις που απαιτούνται (προσφορές! έως ότου υπο- 
γραφούν από τις αρμόδιες επιτροπές τα οριστικά πρωτό¬ 
κολλα παραλαβής και παραδοθούν στις αποθήκες του 
Δήμου τα παραπάνω είδη. 

Παρακολουθεί την κίνηση των τιμών της αγοράς και 
φροντίζει με πρόχειρους μειοδοτικούς διαγωνισμούς να 
πετυχαίνει καλύτερες τιμές. 

Τηρεί πίνακα για τα παραπάνω για την καλύτερη ενημέ¬ 
ρωση της επιτροπής προμηθειών. 

Τηρεί βιβλίο χρέωσης με τα είδη γραφείου που χορη¬ 


γούνται κάθε χρόνο, σε κάθε υπηρεσία καθώς και βιβλία 
παράδοσης βιβλίων κατά είδος κλπ. 

Εισηγείται την διεξαγωγή δημοπρασιών και πρόχειρων 
διαγωνισμών και υποβάλλει τις διακηρύξεις στο τμήμα 
Δημ. Επιτροπής. 

Συντάσσει συμβάσεις με τους προμηθευτές σε συνεν¬ 
νόηση με την Νομική υπηρεσία. Παρακολουθεί την τήρη¬ 
ση των όρων των συμβάσεων, παραδίδει τα υλικά σε ορι¬ 
σμένες προθεσμίες και σύμφωνα με τους όρους των συμ¬ 
βάσεων. 

Παραλαμβάνει τις εγγυητικές επιστολές από τους προ¬ 
μηθευτές. 

Διενεργεί την διαδικασία ανάθεσης και προμήθειας έρ¬ 
γου στα χρηματικά όρια αρμοδιότητας Δημάρχου που 
προβλέπει ο Νόμος, 
ε) Γ ραφείο Αποθήκης 

Μεριμνά για την παραλαβή και διακίνηση του πάσης ψύ- 
σεως υλικού, τη διαχείριση της γραφικής ύλης των υπη¬ 
ρεσιών σ' αυτές (εντύπων, γραφικής ύλης κλπ). 

Μεριμνά για την σωστή αποθήκευση των υλικών, για την 
φύλαξή τους, την συντήρησή τους ε·. που να διατεθούν 
στις αρμόδιες υπηρεσίες για προσι ο ,α τους. 

Συντάσσεται ετήσια η απογραφή των κινητών περιου¬ 
σιακών στοιχείων του Δήμου. 

Τμήμα Καθαριότητας και Κήπων 
α) Γ ραφείο Καθαριότητας 

Ελέγχει και παρακολουθεί αποκομιδή των απορριμμά¬ 
των. 

Μεριμνά για την αποκομιδή των απορριμμάτων από σπί¬ 
τια. λαϊκές αγορές, καταστήματα. 

Φροντίζει για την καθαριότητα του οδικού δικτύου της 
πόλης, των κοινοχρήστων χώρων, πλατειών, πάρκων, παι¬ 
δικών χαρών, συγκεντρώνει και τοποθετεί τα απορρίμμα¬ 
τα σε χώρους φόρτωσης και μετά μεριμνά για την άμεση 
απομάκρυνσή τους. 

Φροντίδα για την απορρύπανση της πόλης από πάοης 
φύσεως διαφημιστικά και άλλα έντυπα που έχουν τοπο¬ 
θετηθεί, παραμένουν δε στους χώρους μετά την λήξη της 
διάρκειας προβολής τους. 

Οργανώνει την περισυλλογή των απορριμμάτων κοτά 
τομείς. 

Β) Γ ραφείο Κήπων 

Φροντίζει για την διαρρύθμιση, συντήρηση και καλλιέρ¬ 
γεια κήπων ή αλσυλλίων. 

Προμηθεύει για φύτευση δένδρων, θάμνων, φυτών από 
το εμπόριο. 

Συντήρηση και ανάπτυξη πράσινου στα σχολεία. 
Ανάπτυξη πρασίνου στις πλατείες, πεζοδρόμους, νησί¬ 
δες κλπ. 

Προμήθεια φυτοφαρμάκων, εργαλείων, μηχανημάτων, 
υλικών, και αρδευτικών εξαρτημάτων. 

Καθαριότητα και αποκομιδή των κλαδιών ή χόρτων από 
πάρκα, πλατείες, νησίδες. 

Προστασία των δένδρων από παράσιτα ή ασθένειες. 

Γ ραφείο Ύδρευσης 
α) Διατηρεί αρχείο - πελατολόγια 
β) Εκδίδει λογαριασμούς 
γ) Δέχεται αιτήσεις νέων παροχών 
δ) Ελέγχει την κατανάλωση και κάνει καταμέτρηση 
(υδρομετρητής) 

ε) Φροντίζει για την λειτουργία των αντλιοστασίων και 
την συντήρηση αυτών. 

ζ) Ελέγχει τα δίκτυα ύδρευσης 
η) Διατηρεί αποθήκη υλικών και φροντίζει για την παρα¬ 
λαβή και τον έλεγχο αυτών. 

θ) Εχει την ευθύνη επέκτασης του δικτύου και φροντίζει 
για την σύνδεση των νέων πελατών. 

Γραφείο Συνεργείων 

Έχει την ευθύνη της προμήθειας, αποθήκευσης, καλής 
διατήρησης και διάθεσης των πόσης φύσεως υλικών που 
χρησιμοποιείται τόσο από το προσωπικό καθαριότητας 
όσο και εκείνο των κήπων. 

Τηρεί βιβλία εισαγωγής και εξαγωγής υλικών. 
Φυλάσσει και διαθέτει τα διάφορα ανταλλακτικά μηχα¬ 
νημάτων και αυτοκινήτων. 

Συνεργάζεται με το γραφείο προμηθειών. 

Τμήμα Τεχν. Υπηρεσιών. 

Α. Γ ραφείο Οδοποιίας 

Συντάσσει μελέτες και επιβλέπει την εκτέλεση έργου που 
αφορούν την συνπίρηση οδών ή λοιπών τεχνικών έργων. 
Καταρτίζει τα προγράμματα του Δήμου για την κατα¬ 
σκευή και συντήρηση οδών, πεζοδρομίων κλπ. 

Τηρεί αρχείο υψομετρικού δικτύου σε συνεργασία με 
τηντοπογραφική υπηρεσία, φροντίζει για την συμπλήρω¬ 
ση του και χορηγεί βεβαιώσεις υψομέτρου για την έκδο¬ 
ση οικοδομικών αδειών. 

Β. Γ ραφείο Αρχιτεκτονικό και οικοδομικών έργων 
Μεριμνά για την ονομασία των οδών και πλατειών κα¬ 
θώς και για την αρίθμηση των οικοδομών ενημερώνοντας 
τις αρμόδιες υπηρεσίες και οργανισμούς. 

Εκδίδει τις απαιτούμενες άδειες για την εκτέλεση δια¬ 
φόρων εργασιών από οργανισμούς κοινωφελείς ή τρί¬ 
τους που αφορούν το οδόστρωμα οδών ή πεζοδρομίων. 

Επιβλέπει την καλή εκτέλεση των εργασιών και μεριμνά 
για την αποκατάσταση των τομών από τους υπεύθυνους 
οργανισμούς ή τρίτους. 

Καταρτίζει τα προγράμματα του Δήμου για αρχιτεκτο¬ 
νικά - εξωραίστηκα και καλλιτεχνικά έργα και τις μελέτες 
διαμόρφωσης κοινοχρήστων χώρων. 

Καταρτίζει πς μελέτες και επιβλέπει την εφαρ μογή τους 
για όλα τα οικοδομικά έργα αρμοδιότητας του Δήμου. 

Συντάσσει μελέτες που αφορούν αναπλάσεις, παιδικές 
χαρές και αθλητικά έργα. 

Μεριμνά για την διακόσμηση της πόλης και των Δημοτι¬ 
κών Κατστημάτων και φροντίζει την εκτέλεση των σχετι¬ 
κών έργων. 

Δ. Γραφείο Έργων Σχολ. Κτιρίων 
Μελετά και επιβλέπει όλα τα έργα που αφορούν την κα¬ 
τασκευή νέων Σχολικών Κτιρίων καθώς και τις εργασίες 
συντήρησης αυτών. 

Καταγράφει καθημερινά τις διαμορφούμενες ανάγκες 
των Σχολικών Κτιρίων, φροντίζει δε για την άμεση κάλυψη 
αυτών. 

Επιμελείται όλων των διαδικασιών που αφορούν επιχο¬ 
ρηγήσεις έργων Σχολικών Κτιρίων. Φροντίζει για την έκ¬ 
δοση των ενταλμάτων και την προώθηση στον ΟΣΚ για 
πληρωμή. 

Επιβλέπει την όλη δραστηριότητα που αφορά τη λει¬ 
τουργία και εκτέλεση Σχολικών κτιρίων που προβλέπεται 
από την Νομοθεσία. 

Φροντίζει για την σύσταση συνεργείων για εκτέλεση έρ¬ 
γων, συντηρήσεις διδακτηρίων ως και έργων αυτεπιστα¬ 
σίας. 


ε) Γραφείο Ηλεκτρομηχανολογικό. 

Συντάσσει τις κάθε είδους ηλεκτρολογικές μελέτες και 
επιβλέπει την εφαρμογή τους για προμήθειες και έργα 
ηλεκτρολογικά σε συνεννόηση με το γραφείο προμηθει¬ 
ών. 

Προγραμματίζει και επιβλέπει τα ηλεκτρολογικά συνερ¬ 
γεία του Δήμου και φροντίζει για την καλή λειτουργία, συ¬ 
ντήρηση και επισκευή των ηλεκτρολογικώνεγκαταστάσε¬ 
ων του Δημοτικού Φωτισμού της πόλης, των Δημοτικών 
Καταστημάτων κλπ. 

Φροντίζει για την συντήρηση του δικτύου φωτισμού και 
λοιπών ηλεκτρολογικών εγκαταστάσεων. 

Συντάσσει κάθε είδος μηχανολογικής μελέτης και επι¬ 
βλέπει την εφαρμογή τους για προμήθειες και έργα μη¬ 
χανολογικής φύσης. 

Φροντίζει για την καλή λειτουργία, συντήρηση και επι¬ 
σκευή μηχανολογικών εγκαταστάσεων. 

Προγραμματίζει και επιβλέπει τα μηχανολογικά συνερ¬ 
γεία του Δήμου. 

Αρθρο 12 

Η κατανομή του προσωπικού σε τμήματα και γραφεία 
γίνεται με απόφαση Δημάρχου, ανάλογα με τις ανάγκες 
ίων υπηρεσιών του Δήμου. 

Ο τρόπος λειτουργίας κάθε υπηρεσιακής μονάδας στις 
ιδιαίτερες λεπτομέρειες, καθώς και κάθε άλλη λεπτομέ¬ 
ρεια, εκτός απ' αυτές που ορίζονται με νόμο, καθορίζο¬ 
νται με εσωτερικούς κανονισμούς λειτουργίας που συ- 
ντάσσονται από τις επιμέρους υπηρεσίες και εγκρίνονται 
από το Δημοτικό Συμβούλιο. 

Η ισχύς του παρόντος οργανισμού αρχίζει από την δη¬ 
μοσίευσή του, στην εφημερίδα της Κυβέρνησης οπότε 
παύει να ισχύει ο προηγούμενος Οργανισμός. 

Το ύψος της δαπάνης του προτεινόμενου προσωπικού 
μαζί με το υπάρχον προβλέπεται ότι θα ανέλθει στο ποσό 
των δρχ 130.564.000 και θα καλυφθεί από τα τακπκά έσο¬ 
δα ίου Δήμου. 

Με βάση τα ανωτέρω υπολογισθέντα τακπκά έσοδα ο 


υπολογισμός του προσωπικού του νέου Δήμου γενικά σε 
οργανικές θέσεις προσδιορίζεται ως εξής: 

Τακτικά έσοδα νέου ενοποιημένου ΟΤΑ1996 

123.258.226 

ΤακτΙκά έσοδα νέου ενοποιημένου ΟΤΑ 1997 

126.762.866 

Μέσος όρος τακτικών εσόδων 1996 και 1997 

125. 010 546 

Ανώτατος αριθμός οργανικών θέσεων 

27 

Υπάρχουσες οργανικές θέσεις 

21 

Υπάρχον προσωπικό 

Δαπάνη μισθοδοσίας του υπάρχοντος 

13 

προσωπικού 

Ποσοστό της δαπάνης μισθοδοσίας επί του 

58.065.586 

μέσου όρου των τακτικών εσόδων 

Συνολικός αριθμός προτεινόμενων οργανικών 
θέσεων 

46,45% 

α) τακτικό προσωπικό 

27 

β) έκτακτο προσωπικό 

18 


Η παρούσα απόφαση να δημοσιευθεί στην Εφημερίδα 
της Κυβερνήσεως. 

Πειραιάς 19 Απριλίου 1999 

Με εντολή Γενικού Γραμματέα Περιφέρειας 
Ο Διευθυντής 
ΝΙΚ ΚΕΛΑΛΗΣ 

